**ZAKLJUČCI SA 16. SJEDNICE ŠKOLSKOG ODBORA**

**Datum održavanja sjednice**: 25. 2. 2019.

**Mjesto održavanja sjednice**: OŠ STUDENCI

**Vrijeme početka sjednice**: 18:00 sati

**Na sjednici su nazočni**: Marijan Udiljak, Ivana Udiljak, Marina Bilić, Sanja Babić, Stijepan Bilić Anitčević, Zvonimir Babić i Tadija Šakić.

**Sa sjednice su opravdano odsutni**: /

Sa sjednice su neopravdano odsutni: /

**Popis imena drugih osoba ili gostiju koji nisu članovi vijeća, a prisustvuju sjednici**:

Ante Češljar, ravnatelj

**Dnevni red sjednice:**

1. Čitanje i usvajanje Zapisnika s prethodne sjednice Školskog odbora;
2. Davanje prethodne suglasnosti na ravnateljev prijedlog za zasnivanje radnog odnosa nakon

raspisanog natječaja za učitelja/icu hrvatskog jezika na nepuno neodređeno radno vrijeme;

1. Davanje prethodne suglasnosti na ravnateljev prijedlog za zasnivanje radnog odnosa nakon

raspisanog natječaja za učitelja/icu prirode, biologije i kemije na nepuno određeno radno vrijeme;

1. Prorada pravilnika o načinu i postupku zapošljavanja te procjeni i vrednovanju kandidata za

zapošljavanje u osnovnoj školi

1. Financijsko izvješće za 2018. godinu
2. Različito.

**Zaključci:**

1. Tajnica Marina Bilić pročitala je Zapisnik sa prethodne sjednice, na isti nije bilo prigovora te je jednoglasno usvojen.
2. Predsjednik Školskog odbora pročitao je zahtjev ravnatelja za davanje suglasnosti za zapošljavanje djelatnika prema raspisanom natječaju za učitelja/icu hrvatskog jezika na neodređeno nepuno radno vrijeme. Ravnatelj je Školskom odboru obrazložio zašto je odabrao predloženu kandidatkinju. Članovi školskog odbora nakon rasprave odbijaju dati suglasnost na ravnateljev prijedlog (1 glas ZA i 6 PROTIV) te traže da ravnatelj predloži drugog kandidata. Ravnatelj je predložio kandidatkinju Z.O. Donesena je odluka (6 glasova prisutnih ZA i 1 PROTIV) o davanju suglasnosti ravnatelju za zapošljavanje Z.O. na mjesto učiteljice hrvatskog jezika na neodređeno nepuno radno vrijeme.
3. Predsjednik Školskog odbora pročitao je zahtjev ravnatelja za davanje suglasnosti za zapošljavanje djelatnika prema raspisanom natječaju za učitelja/icu prirode, biologije i kemije na određeno nepuno radno vrijeme, zbog odlaska učiteljice na porodiljin dopust. Ravnatelj je Školskom odboru obrazložio zašto je odabrao predloženu kandidatkinju. Članovi školskog odbora nisu imali pitanja. Donesena je jednoglasna odluka (7 glasova prisutnih ZA) o davanju suglasnosti ravnatelju za zapošljavanje M.M. na mjesto učiteljice prirode, biologije i kemije na neodređeno nepuno radno vrijeme
4. Ravnatelj je predstavio tekst Pravilnika o načinu i postupku zapošljavanja u OŠ STUDENCI. Tekst Pravilnika članovi odbora dobili su putem e-maila. U raspravi je zaključeno da je procedura zapošljavanja prekomplicirana i da bi mogla trajati predugo. Zaključeno je i da su obveze koje se propisuju budućim članovima povjerenstva za zapošljavanje prevelike i da bi to moglo prouzročiti probleme. Nakon rasprave Pravilnik je jednoglasno usvojen u obliku kako ga je predložio ravnatelj te je donesena odluka da se Pravilnik uputi Uredu državne uprave u Splitsko-dalmatinskoj županiji na davanje prethodne suglasnosti.
5. Računovotkinja Marina Bilić predstavila je financijsko izvješće za 2018. godinu. Izvješće su članovi odbora dobili e-mailom. Nije bilo dodatnih pitanja i prijedloga u raspravi. Izvješće je jednoglasno usvojeno.
6. Ravnatelj je upoznao članove ŠO o dopisu što ga je uputio Pročelnik Upravnog odjela za prosvjetu, kulturu, tehničku kulturu i sport u Splitsko-dalmatinskoj županiji gospodin Tomislav Đonlić o potrebi prikupljanja i čuvanja preslika diploma članova školskog odbora imenovanih od strane osnivača.

**Vrijeme završetka sjednice**: 19:25 sati.

Zapisničarka: Marina Bilić